**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO „DĖL VIETINĖS RINKLIAVOS UŽ LEIDIMO ORGANIZUOTI KOMERCINIUS RENGINIUS KLAIPĖDOS MIESTO SAVIVALDYBEI PRIKLAUSANČIOSE AR VALDYTOJO TEISE VALDOMOSE VIEŠOJO NAUDOJIMO TERITORIJOSE IŠDAVIMĄ NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai**

Sprendimo projektu:

– pripažįstamas netekusiu galios Klaipėdos miesto savivaldybės tarybos 2000 m. gruodžio 21 d. sprendimas Nr. 229 „Dėl Vietinės rinkliavos nuostatų ir dydžių patvirtinimo“ (Sprendimas buvo keistas Savivaldybės tarybos 2004-02-26 sprendimu Nr.1-63 ir 2014-10-23 sprendimu Nr.T2-284), kuris jau nebeatitinka Lietuvos Respublikos rinkliavų įstatymo nuostatų;

– tvirtinami nauji Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatai (toliau – Nuostatai).

Patvirtinus naujus Nuostatus, jie atitiktų Lietuvos Respublikos rinkliavų įstatymo nuostatas.

**2. Projekto rengimo priežastys ir kuo remiantis parengtas sprendimo projektas**

Sprendimo projektas parengtas atsižvelgiant į pasikeitusį teisinį reglamentavimą bei į Vyriausybės atstovų įstaigos vyriausybės atstovo Klaipėdos ir Tauragės apskrityse siūlymą svarstyti Klaipėdos miesto savivaldybės tarybos 2000-12-21 sprendimu Nr.229 patvirtintų Vietinės rinkliavos nuostatų su vėlesniais pakeitimais pakeitimo klausimą (2021-03-09 teikimas Nr. TR4-13(5.4E) „Dėl Klaipėdos miesto savivaldybės tarybos 2000-12-21 sprendimo Nr.229 pakeitimo“).

Sprendimo projektas parengtas vadovaujantis Lietuvos Respublikos vietos savivaldos įstatymo ir Lietuvos Respublikos rinkliavų įstatymo nuostatomis.

**3. Kokių rezultatų laukiama**

Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatai atitiks Lietuvos Respublikos rinkliavų įstatymo nuostatas.

**4. Sprendimo projekto rengimo metu gauti specialistų vertinimai**

Sprendimo projektas derintas su Savivaldybės administracijos skyrių specialistais. Neigiamų vertinimų negauta.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Neigiamų priimto sprendimo pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys**

Šiam sprendimui įgyvendinti kitų teisės aktų parengti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai**

Šiam sprendimo projektui įgyvendinti papildomų lėšų nereikia.

**8. Kiti reikalingi pagrindimai ir paaiškinimai**

Nėra.

PRIDEDAMA. Teisės aktų išrašas, 2 lapai.

|  |  |  |
| --- | --- | --- |
| Viešosios tvarkos skyriaus vedėjas |  | Marius Poimanskis |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

2) vietinių rinkliavų nustatymas;

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

37) kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų, įmokų ir mokesčių tarifų nustatymas įstatymų nustatyta tvarka;

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

\_\_\_\_\_\_\_\_\_\_\_\_\_\_\_\_

**LIETUVOS RESPUBLIKOS**

**RINKLIAVŲ**

**ĮSTATYMAS**

2000 m. birželio 13 d. Nr. VIII-1725

Vilnius

**11 straipsnis. Vietinių rinkliavų objektai**

1. Savivaldybės taryba turi teisę savivaldybės teritorijoje nustatyti vietines rinkliavas tik už:

4) leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą;

**12 straipsnis. Vietinių rinkliavų nustatymas**

Savivaldybės taryba savo sprendimu tvirtina vietinės rinkliavos nuostatus, kuriuose nustato:

1) vietinės rinkliavos dydį;

2) vietinės rinkliavos mokėjimo tvarką;

3) vietinės rinkliavos lengvatas;

4) vietinės rinkliavos grąžinimo tvarką;

5) delspinigių dydį, jų apskaičiavimo, mokėjimo tvarką ir atleidimo nuo delspinigių atvejus;

6) vietinės rinkliavos, nustatytos šio įstatymo 11 straipsnio 1 dalies 8 punkte, mokėtojui numatytos teikti paslaugos kokybės reikalavimus ir (ar) teikimo sąlygas (apimtį, asortimentą, terminus, periodiškumą ir kita), taip pat kriterijus ir subjektą, įgaliotą vertinti (nustatyti), ar yra (nėra) pažeisti šios paslaugos teikimo kokybės reikalavimai ir (ar) teikimo sąlygos.

**13 straipsnis. Vietinių rinkliavų dydžiai**

1. *NETEKO GALIOS:*

*2017 05 23 įstatymu Nr. XIII-377 (nuo 2017 11 01)*

*(TAR, 2017, Nr. 2017-09157)*

2. Vietinės rinkliavos dydis nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.

3. Savivaldybės taryba atskiru sprendimu gali vietinės rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.

**131 straipsnis. Vietinių rinkliavų mokėjimas**

Vietinė rinkliava mokama į savivaldybės, nustačiusios vietinę rinkliavą, biudžeto sąskaitą.

**132 straipsnis. Vietinės rinkliavos grąžinimas**

Sumokėta vietinė rinkliava arba jos dalis grąžinama šiais atvejais:

1) kai sumokėta daugiau, negu nustatyta vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.

**14 straipsnis. Rinkliavų rinkimo kontrolė**

1. Valstybės rinkliavų rinkimą kontroliuoja mokesčių administratorius, Valstybės kontrolė, o vietinių rinkliavų rinkimą – savivaldybės, nustačiusios vietinę rinkliavą, kontrolės ir audito tarnyba.

2. Jeigu patikrinimo metu nustatyta, kad valstybės rinkliavos buvo paimta per mažai arba ji iš viso nebuvo paimta, tai trūkstama arba visa valstybės rinkliavos suma išieškoma į atitinkamą biudžetą iš institucijos, dėl kurios kaltės paimta per maža arba visai nepaimta valstybės rinkliava, Mokesčių administravimo įstatymo nustatyta tvarka. Institucijai žalą atlygina atsakingi valstybės tarnautojai įstatymų nustatyta tvarka.

3. Institucijos, teikiančios paslaugas, už kurias valstybės rinkliava mokama šio įstatymo 9 straipsnio 3 dalyje nurodytu terminu, keičiasi su centriniu mokesčių administratoriumi informacija, būtina valstybės rinkliavai administruoti.

\_\_\_\_\_\_\_\_\_\_\_\_\_\_\_\_